"3. THANOLO YA DITLHANGWAPONO (DITSHWANTSHO) TSE DI TSOSOLOSANG MAIKUTLO A A RILENG. Setlhangwapono ke setshwantsho se se tlhotlheletsang kwalo ya tlhamo e e ikaegleng ka se se bonwang le mokgwa o se tsosang maikutlo ka gona. Maitlhomo a setlhangwapono ke go tsosolosa boitlhamedi. 3.1 DIPONAGALO Tlhamo ya gago e ka kwalwa ka mofuta mongwe le mongwe wa tlhamo (ke gore e ka nna tlhamo ya kanelo, tlhaloso, ngangisano, e e sa tseyeng letlhakore kgotsa maitlhomo). Fa o tsibogela tlhamo ya mofuta o, ipotse dipotso tse di latelang: • bona eng mo setshwantshong se se mo isong? • Ke eng se se tlhagelelang mo setshwantshong mme se go gogela go gaisa tse dingwe? • Ke kakanyokgolo efe e setshwantsho se tsepamisitseng mogopolo mo go yona? • Setshwantsho se tlhagisa kgopolo efe? • Setshwantsho se tsosolosa maikutlo afe? Gakologelwa!! • Neela tlhamo ya gago setlhogo se se maleba. • O gakololwa gore o tlhalose fela se o se bonang mo setshwantshong. • Netefatsa gore go na le kgolaganyo gareng ga diteng le tlhamo ya setshwantsho. • Gakologelwa go sala morago dikgato tsa go kwala. 3.2 DITIRWANA Ditshwantsho tse di tlhagelelang di ka tsosa maikutlo kgotsa tsibogo e e rileng. Tlhopha setshwantsho se le sengwe mme o kwale tlhamo ka ga sona. Neela tlhamo ya gago setlhogo se se maleba. Nomora potso ya gago. ELA TLHOKO: Diteng tsa tlhamo ya gago di tshwanetse go nyalana le setshwantsho se o se tlhophileng. 21"